ai4bharat/Pralekha huggingface dataset:
आरोग्य आणि कुटुंब कल्याण मंत्रालय
सरकारने कोविड-19 चा सामना करण्यासाठी आणि परिस्थिती हाताळण्यासाठी महत्वपूर्ण मनुष्य बळाचे ऑनलाईन डेटा पूल सुरु केले
कोविड विरुद्ध लढण्यासाठी विविध कार्यांमध्ये लागणाऱ्या मनुष्य बळाची राज्यनिहाय आणि जिल्हा स्तरावरील मोठ्या प्रमाणावरील माहिती डॅशबोर्डवर उपलब्ध
नवी दिल्ली, 19 एप्रिल 2020
केंद्र सरकारने https://covidwarriors.gov.in वर आयुष डॉक्टर, परिचारिका आणि इतर आरोग्यसेवा व्यवसायिक, एनवायकेएस. एनसीसी, एनएसएस आणि पीएमजीकेव्हीवायचे स्वयंसेवक, माजी सैनिक इत्यादींसह डॉक्टरांच्या महत्वपूर्ण माहितीचा ऑनलाईन डेटा पूल उपलब्ध केला आहे जेणेकरून राज्य, जिल्हा किंवा नगरपालिका स्तरावर या माहितीचा स्थानिक पातळीवरील प्रशासनामध्ये उपयोग होईल.
डॅशबोर्डवर अपलोड केलेल्या माहितीमध्ये वेळोवेळी सुधारणा केली जाते. कोविड-19 चा सामना करण्यासाठी आणि हि परिस्थिती हाताळण्यासाठी या महत्वपूर्ण मनुष्य बळाची माहिती देण्यात आली आहे. अरुण कुमार पांडा, सचिव, एमएसएमई आणि मनुष्य बळावरील सशक्त गट-4 चे अध्यक्ष आणि डॉ. सी चंद्रमौली, सचिव डीओपीटी यांनी सर्व मुख्य सचिवांना एक संयुक्त पत्र पाठविले आहे. या पत्रात असे नमूद करण्यात आले आहे कि, आरोग्यसेवा व्यावसायिक आणि स्वयंसेवकांच्या तपशिलाचा डॅशबोर्ड मास्टर डेटाबेस कार्यान्वित केला आहे. यामध्ये मुख्य अधिकाऱ्याच्या संपर्क तपशिलासह विविध गटातील मनुष्य बळाची राज्यस्तरीय आणि जिल्हानिहाय माहिती उपलब्ध आहे.
या पत्रात असे म्हंटले आहे की, प्रत्येक गटाच्या मुख्य अधिकाऱ्यांच्या समन्वयाने, उपलब्ध मनुष्यबळाच्या आधारे महत्वपूर्ण व्यवस्थापन/आकस्मिक योजना तयार करण्यासाठी विविध अधिकारी डॅशबोर्डवर उपलब्ध असलेल्या माहितीचा उपयोग करू शकतात. या डेटाबेसचा उपयोग बँक, शिधावाटप दुकाने, मंडई येथे सामाजिक अंतर लागू करण्यासाठी तसेच वृद्ध, दिव्यांग आणि अनाथाव्यक्तींना मदत करण्यासाठी स्वयंसेवकांच्या सेवांचा वापर करण्यासाठी केला जाऊ शकतो. राज्य/केंद्र शासित प्रदेशाच्या वापरासाठी मनुष्यबळ एका ठिकाणाहून दुसऱ्या ठिकाणी नेण्यासाठी देखील याचा उपयोग होईल.
या पत्रामध्ये डॉक्टर, परिचारिका, पॅरामेडिक्स, स्वच्छता कामगार, तंत्रज्ञ, आयुष डॉक्टर आणि कर्मचारी तसेच इतर आघाडीचे कामगार आणि स्वयंसेवकांच्या प्रशिक्षण आणि क्षमता वृद्धीसाठी विशेष डिजिटल व्यासपीठ-एकात्मिक सरकार ऑनलाइन प्रशिक्षण  पोर्टल  वर उपलब्ध आयजीओटी ऑनलाइन प्रशिक्षण मॉड्यूलचा वापर करण्याचे आवाहन केले आहे.
हे व्यासपीठ कोणत्याही डिव्हाइसद्वारे  प्रशिक्षण सामग्री मॉड्यूल्सचे कधीही ऑनसाइट वितरण प्रदान करते. यापूर्वीच 12 अभ्यासक्रमांचे 44 मॉड्यूल्स 105 व्हिडीओ आणि 29 दस्तावेजांसह या व्यासपीठावर उपलब्ध आहेत असे सांगत या पत्रात यापैकी काही अभ्यासक्रमामध्ये कोविड, संसर्ग प्रतिबंध आणि नियंत्रण, पीपीईचा वापर, विलगीकरण आणि अलगीकरण, कोविड 19 प्रकरणांचे व्यवस्थापन , प्रयोगशाळा नमुना संकलन आणि चाचणी, आयसीयू काळजी आणि व्हेंटिलेशन व्यवस्थापन यांचा समावेश आहे असे सांगितले आहे. असे आणखी मॉड्यूल दररोज अपलोड केले जात आहेत.
सरकारने कोविड-19 मुळे उद्भवलेल्या आव्हानांचा सामना करण्यासाठी त्यावर उपयायोजना शोधून काढण्याकरिता ११ सशक्त गटांची स्थापन केली आहे याचा पुनरुच्चार करण्यात आला. एमएसएमईचे सचिव डॉ. पांडा यांच्या अध्यक्षतेखालील सशक्त गट -4 ला कोविड-19 शी संबंधित विविध कार्यांसाठी मनुष्यबळाची निवड करून त्यांच्यात आवश्यक क्षमता वृद्धी करण्याचे आदेश देण्यात आले आहेत.
B.Gokhale/S.Mhatre/D.Rane
(Visitor Counter : 217
उपराष्ट्रपती कार्यालय
संसद भवनाच्या ऐतिहासिक इमारतीचा निरोप घेण्यासाठी संसद सदस्य मध्यवर्ती सभागृहात उपस्थित
नव्या संसद भवनात जाणे म्हणजे नियतीकडून आधुनिकतेकडे जाण्याचा प्रवास – उपराष्ट्रपती
संसद भवनाची नवी वास्तू म्हणजे आत्मनिर्भर भारताच्या उदयाचा करार – उपराष्ट्रपती
राष्ट्राचे हित सर्वोच्च मानून विरोधात उभे ठाकण्याच्या भूमिकेलाही निरोप देण्याचे उपराष्ट्रपतींचे सदस्यांना आवाहन
नव्या संसद भवनातील सभागृहांना आपल्या लोकशाहीच्या मंदिरातील पवित्र गाभारा बनवण्याचे उपराष्ट्रपतींचे कळकळीचे आवाहन
नवी दिल्ली, 19 सप्टेंबर 2023
संसद भवनाच्या नव्या इमारतीत जाण्यापूर्वी भारतीय संसद भवनाच्या ऐतिहासिक वारसारूपी वास्तूला अभिवादन करण्यासाठी मध्यवर्ती सभागृहात संसदेचे सदस्य एकत्र आले होते.
उपराष्ट्रपती जगदीप धनखड यांनी यावेळी खासदारांना संबोधित केले. नव्या संसद भवनात जाणे म्हणजे नियतीकडून आधुनिकतेकडे जाण्याचा प्रवास असल्याचे सांगून वर्ष 2047 मधील भारताच्या प्रवासात सहभागी होण्याचे आवाहन त्यांनी सर्व सदस्यांना केले.
संसद भवनाची ही ऐतिहासिक वास्तू गेल्या सात दशकांच्या दीर्घ प्रवासात अब्जावधी भारतीयांच्या हृदयातील आकांक्षांनी भारलेली राहिली आणि अनेक मैलाचे दगड गाठण्याला साक्षीदार ठरली, असे उपराष्ट्रपतींनी सांगितले.
संसद भवनाची नवी वास्तू ही रचनाशास्त्राचा आविष्कार आहे, मात्र त्याचबरोबर आत्मनिर्भर भारताच्या उदयाचा करार आहे. भारतीय संस्कृतीतील वैविध्याचे प्रतिबिंब या वास्तूत दिसत असून राष्ट्राचा अभिमान, एकता आणि विविधतेचे ती चिन्ह आहे, असे उपराष्ट्रपती म्हणाले.
संविधान समितीच्या कारभारादरम्यान शिष्टाचार आणि उत्पादक वादविवादांचा उल्लेख करून उपराष्ट्रपतींनी आपल्या संस्थापकांच्या आदर्श वागणुकीचे अनुकरण करण्याची गरज त्यांनी व्यक्त केली.
संसदेच्या कामकाजातील अडथळे लोकशाही मूल्यांना मारक असल्याचे सांगून राज्यसभेच्या अध्यक्षांनी नव्या संसद भवनात सदस्यांकडून सहकार्य आणि सहमतीच्या भूमिकेची अपेक्षा व्यक्त केली. राष्ट्राचे हित सर्वोच्च मानण्याचा संकल्प सोडून नव्या संसद भवनातील सभागृहांना आपल्या लोकशाहीच्या मंदिरातील पवित्र गाभारा बनवण्यासाठी एकत्र काम करण्याचे आवाहन उपराष्ट्रपतींनी सर्व सदस्यांना केले.
अलिकडच्या काळात भारताने उभारलेल्या पायाभूत सुविधा जसे की नवे संसद भवन, भारत मंडपम आणि यशोभूमी हे जागतिक दर्जाचे यश असल्याचे उपराष्ट्रपती म्हणाले. भारताचे भविष्य घडवण्यात या वास्तू प्रमुख भूमिका बजावतील, असे त्यांनी सांगितले.
जागतिक शांतता, हवामानविषयक कृती आणि विकसित राष्ट्रांच्या बरोबरीचा आर्थिक विकासाचा प्राधान्यक्रम मांडणारा देश म्हणून भारत जगासमोर आल्याचा उल्लेख करून उपराष्ट्रपतींनी चाणाक्ष नीती, जनकेंद्रीत दृष्टी, अढळ समर्पणातून जी20 शिखर परिषदेची प्रभावी अंमलबजावणी करणाऱ्या नेतृत्वाची प्रशंसा केली. धोरणाच्या अंमलबजावणीसाठी जबाबदार नोकरशाही आणि विविध प्रकारची पार्श्वभूमी असलेल्या लोकांच्या योगदानाचे त्यांनी कौतुक केले.
या कार्यक्रमाला पंतप्रधान नरेंद्र मोदी, लोकसभा अध्यक्ष ओम बिरला, केंद्रीय मंत्री, वेगवेगळ्या राजकीय पक्षांचे खासदार उपस्थित होते.
उपराष्ट्रपतींचे संपूर्ण भाषण : https://pib.gov.in/PressReleasePage.aspx?PRID=1958759S.Patil/R.Bedekar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 53
वाणिज्य आणि उदयोग मंत्रालय
पीएम गतीशक्ती अंतर्गत 53 व्या राष्ट्रीय नियोजन गटाकडून पायाभूत सुविधांच्या 6 प्रकल्पांची शिफारस
महाराष्ट्रातील वैभववाडी-कोल्हापूर या 3411.17 कोटी रुपये खर्चाच्या प्रस्तावित रेल्वे मार्गाची देखील शिफारस
नवी दिल्ली, 10 ऑगस्ट 2023
पीएम गतिशक्ती अंतर्गत असलेल्या राष्ट्रीय नियोजन गटाची  53 व्या बैठक उद्योग आणि अंतर्गत व्यापार प्रोत्साहन विभागाच्या  लॉजिस्टिक्स सचिव सुमिता दावरा यांच्या अध्यक्षतेखाली झाली . क्षेत्र विकास दृष्टीकोनाबाबतच्या पंतप्रधान नरेंद्र मोदी यांच्या दृष्टीकोनाला अनुसरून, चर्चा झालेले हे प्रकल्प सामाजिक आर्थिक विकासाकरता मल्टीमोडल कनेक्टिव्हिटी पुरवतील आणि सध्या अस्तित्वात असलेल्या शहरी आणि रेल्वे पायाभूत सुविधांवरील ताण कमी करतील असे उद्योग आणि अंतर्गत व्यापार प्रोत्साहन विभागाच्या  लॉजिस्टिक्स सचिवांनी अधोरेखित केले.
हे प्रकल्प भविष्यकालीन क्षमतावृद्धीसाठी अतिशय महत्त्वाचे आहेत आणि प्रकल्पक्षेत्राच्या लॉजिस्टिक्स क्षमतेमध्ये वाढ करतील.
या बैठकीत 3 रेल्वे प्रकल्प आणि 3 रस्ते प्रकल्प अशा एकूण 28,875.16 कोटी रुपयांच्या सहा प्रकल्पांचे मूल्यमापन करण्यात आले.
यावेळी या गटाने महाराष्ट्रातील वैभववाडी-कोल्हापूर या 3411.17 कोटी रुपये खर्चाच्या प्रस्तावित रेल्वे मार्गाची देखील शिफारस केली. या रेल्वेमार्गामुळे इतर उद्योगांव्यतिरिक्त या भागातील विशेषतः महाराष्ट्र आणि कर्नाटकमधील औष्णिक ऊर्जा प्रकल्पांसाठी औष्णिक कोळशाच्या वाहतुकीला मदत मिळणार आहे. या भागातील पर्यटन आकर्षणाव्यतिरिक्त उद्योगांचे नव्या पायाभूत सुविधांच्या कनेक्टिव्हिटी संदर्भात मूल्यमापन करण्यात आले.
N.Chitale/S.Patil/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 84
पंतप्रधान कार्यालय
पंतप्रधान नरेंद्र मोदी आणि ऑस्ट्रेलियाचे पंतप्रधान महामहीम स्कॉट मॉरिसन यांच्यात दूरध्वनीवरून संभाषण
नवी दिल्ली, 3 जानेवारी 2020
पंतप्रधान नरेंद्र मोदी यांनी आज ऑस्ट्रेलियाचे पंतप्रधान महामहीम स्कॉट मॉरिसन यांच्याशी दूरध्वनीवरून संवाद साधला.
ऑस्ट्रेलियातील जंगलात गेले बरेच दिवस पेटलेल्या वणव्यामुळे तेथील जीवित आणि मालमत्तेचे नुकसान झाल्याबद्दल पंतप्रधान मोदी यांनी सर्व भारतीयांच्या वतीने तसेच स्वतःच्या वतीने शोकभावना व्यक्त केल्या. या अभूतपूर्व नैसर्गिक संकटाचा धैर्याने सामना करणाऱ्या ऑस्ट्रेलियन जनतेच्या पाठीशी भारत खंबीरपणे उभा असल्याचे ते म्हणाले.
गेल्या काही वर्षात द्विपक्षीय संबंधातील प्रगतीबद्दल समाधान व्यक्त करताना पंतप्रधान मोदी यांनी ऑस्ट्रेलियाबरोबर धोरणात्मक भागीदारी अधिक मजबूत करण्यासाठी भारत कटिबद्ध असल्याचा पुनरुच्चार केला. यासाठी परस्परांच्या सोयीनुसार ऑस्ट्रेलियाच्या पंतप्रधानांचे भारत दौऱ्यात स्वागत करायला उत्सुक असल्याचे त्यांनी नमूद केले.
2020 वर्षाच्या उर्वरित कालावधीसाठी त्यांनी ऑस्ट्रेलियाचे पंतप्रधान मॉरिसन आणि तेथील जनतेला शुभेच्छा दिल्या.
B.Gokhale/S.Kane/D.Rane
(Visitor Counter : 78
पंतप्रधान कार्यालय
पंतप्रधानांच्या अध्यक्षतेखालील बैठकीत कोविड-19 प्रतिबंधक लसीकरण मोहिमेचे नियोजन आणि प्रगतीचा आढावा
या राष्ट्रीय प्रयत्नांची पायाभरणी करण्यासाठी पंतप्रधानांनी सांगितली चार मार्गदर्शक तत्वे
नवी दिल्ली, 30 जून 2020
कोविड-19 प्रतिबंधक लसीकरण मोहिमेचे नियोजन आणि तयारीचा आढावा घेण्यासाठी पंतप्रधान नरेंद्र मोदी यांच्या अध्यक्षतेखाली आज एक बैठक घेण्यात आली. या बैठकीत आढाव्यासोबतच लस कधी तयार होऊ शकेल, यावरही चर्चा झाली.
भारतासारख्या विशाल आणि विविधांगी लोकसंख्येच्या देशासाठी लसीकरण करण्यासाठी अनेक मुद्दे विचारात घ्यावे लागतील. यात, वैद्यकीय पुरवठा साखळीचे व्यवस्थापन, जास्त धोका असलेल्या लोकांना प्राधान्यक्रम, या प्रक्रियेशी संबंधित असलेल्या सर्व संस्थांमधील समन्वय तसेच, खाजगी क्षेत्रांची आणि नागरी समाजाची भूमिका अशा सर्व गोष्टींचा विचार करावा लागेल.
या राष्ट्रीय प्रयत्नांची पायाभरणी तयार करणारी चार महत्वाची मार्गदर्शक तत्वे पंतप्रधान मोदी यांनी यावेळी सांगितली. पहिला- दुर्बल आणि अधिक धोका असलेले लोक शोधून त्यांच्या त्वरित लसीकरणासाठी त्यांना प्राधान्य दिले जावे, उदाहरणार्थ डॉक्टर्स, परिचारिका, आरोग्य कर्मचारी, अ-वैद्यकीय कोरोना योद्धे आणि सामान्य जनतेमधील दुर्बल लोक. दुसरे, कोणाचेही, कुठेही लसीकरण केले जावे, यात निवासी असल्याची वगैरे काहीही अट घालू नये; तिसरे, ही लस वाजवी दरात आणि सार्वत्रिक उपलब्ध असावी, कोणीही व्यक्ती वंचित राहू नये आणि चौथे- लस उत्पादन ते लसीकरणापर्यंतच्या सर्व प्रक्रियांवर तंत्रज्ञानाच्या सहाय्याने, 24 तास देखरेख ठेवण्याची व्यवस्था असावी.
सर्व, लोकांना प्रभावी पद्धतीने आणि नियोजित वेळेत, लस देण्याच्या या राष्ट्रीय कार्याला आधार देण्यासाठी, उपलब्ध असलेल्या तंत्रज्ञानाचा आढावा घ्यावा, असे निर्देशही पंतप्रधान मोदी यांनी अधिकाऱ्यांना दिले.
एवढ्या व्यापक प्रमाणात लसीकरण करण्यासाठीच्या प्रक्रियेचे सविस्तर नियोजनकार्य त्वरित हाती घ्यावे, असे निर्देश देखील पंतप्रधान मोदी यांनी दिले.
या बैठकीत लस विकसित करण्याच्या प्रगतीच्या सद्यस्थितीचाही आढावाही घेण्यात आला. कोविड-19 प्रतिबंधक लसीकरणात महत्वाची भूमिका बजावण्याची भारताची कटीबद्धता यावेळी पंतप्रधानांनी अधोरेखित केली.G.Chippalkatti/R.Aghor/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
पोलाद मंत्रालय
एनएमडीसीने जुलै 2023 पर्यंतच्या कालावधीत नोंदवले विक्रमी उत्पादन
राष्ट्रीय खाण कंपनी 100 दशलक्ष टनी खाण कंपनी बनण्याच्या मार्गावर
नवी दिल्ली, 2 ऑगस्ट 2023
पोलाद मंत्रालयाच्या अखत्यारीतील नॅशनल मिनरल डेव्हलपमेंट कॉर्पोरेशन  या नवरत्न खाण कंपनीने जुलै 2023 पर्यंतच्या कालावधीत विक्रमी उत्पादन नोंदवले आहे. राष्ट्रीय खाण कंपनीने आर्थिक वर्ष 24 मध्ये आत्तापर्यंत विक्रमी कामगिरी केली असून 100 दशलक्ष टनी खाण कंपनी बनण्याच्या मार्गावर आहे. तसेच सलग दोन आर्थिक वर्षात 40 दशलक्ष टनांच्या ऐतिहासिक उत्पादनाला मागे टाकण्यासाठी सज्ज आहे.
कंपनीने जुलै 2023 पर्यंत कच्च्या पोलादाची 13.15 दशलक्ष टन उत्पादनाची नोंद केली तर 14.18 दशलक्ष टन विक्री केली असून उत्पादन आणि विक्रीमध्ये अनुक्रमे 20% आणि 33.5% ची वार्षिक वाढ नोंदवली आहे. एकट्या जुलैमध्ये, खाण क्षेत्रातील या प्रमुख कंपनीने 2.44 दशलक्ष टन उत्पादन घेतले आणि 3.03 दशलक्ष टन कच्च्या पोलादाची विक्री केली आहे आणि उत्पादन आणि विक्रीतील ही वाढ अनुक्रमे 19% आणि 2.7% आहे.
S.Patil/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 63
आरोग्य आणि कुटुंब कल्याण मंत्रालय
कोविड 19 अद्ययावत माहिती
भारताच्या देशव्यापी कोविड-19 प्रतिबंधक लसीकरण मोहिमेमध्ये आतापर्यंत लसीच्या 220 कोटी 65 लाखांहून अधिक मात्रा  देण्यात आल्या.
गेल्या 24 तासात 7,530 लस मात्रा देण्यात आल्या.
भारतातील उपचाराधीन रुग्णांची संख्या सध्या 7,605 इतकी आहे.
उपचाराधीन रुग्णांचे प्रमाण आतापर्यंतच्या एकूण रुग्ण संख्येच्या 0.02% इतके आहे.
रुग्ण बरे होण्याचा दर सध्या 98.79% इतका आहे.
गेल्या 24 तासात 718 रुग्ण बरे झाले असून आतापर्यंत देशातील बरे झालेल्या रुग्णांची एकूण संख्या 4,41,60,997
गेल्या 24 तासात देशभरात 1,300 नव्या कोरोना रुग्णांची नोंद.
देशातील दैनंदिन पॉझिटिव्हिटी दर 1.46% इतका आहे
सध्याचा साप्ताहिक पॉझिटिव्हिटी दर 1.08% इतका आहे.
देशभरात आत्तापर्यंत  92.06 कोटी कोविड चाचण्या केल्या गेल्या. गेल्या 24 तासात 89,078 कोविड चाचण्या झाल्या.
पंतप्रधान कार्यालय
इंडोनेशियात विमान अपघातात झालेल्या जीवितहानीबद्दल पंतप्रधानांनी व्यक्त केला शोक
नवी दिल्ली, 10 जानेवारी 2021
पंतप्रधान नरेंद्र मोदी यांनी इंडोनेशिया येथे विमान अपघातात झालेल्या जीवितहानीबद्दल तीव्र दुःख व्यक्त केले आहे.
ट्विटमध्ये पंतप्रधान म्हणाले, “इंडोनेशियात दुर्देवी विमान दुर्घटनेत प्राण गमावलेल्यांच्या कुटुंबियांच्या दु:खात मी तीव्र सहवेदनेने सहभागी आहे. या दुःखाच्या घटनेत भारत इंडोनियाच्यासोबत आहे.”
G.Chippalkatti/S.Shaikh/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
कोविड-19 च्या लढ्यात सैन्यदलांच्या योगदानाबद्दल पंतप्रधानांचे गौरवोद्गार
पंतप्रधान नरेंद्र मोदी यांनी कोविड-19 च्या लढ्यात भारतीय सैन्यदले देत असलेल्या अमूल्य योगदानाबद्दल त्यांचे कौतुक केले आहे.
संरक्षणमंत्री राजनाथ सिंह यांनी या बाबत, “अदृश्य शत्रूशी लढा :संरक्षण मंत्रालयाचा कोविड-19 महामारीच्या उद्रेकावर प्रतिसाद” या शीर्षकाचा विशेष लेख लिहिला आहे. या लेखाचा संदर्भ देत, पंतप्रधानांनी आपल्या ट्वीटमध्ये म्हटले आहे की –‘जल, थल आणि नभ. आपल्या तिन्ही दलांनी कोविड-19 विरुद्धचा लढा बळकट करण्यासाठीच्या प्रयत्नांत कुठेही कसूर केलेली नाही.”
'Jal', 'Thal' and 'Nabh'...our armed forces have left no stone unturned in strengthening the fight against COVID-19. https://t.co/JOcRRrhJgR
— Narendra Modi  May 6, 2021
संरक्षण मंत्रालय
माजी सैनिकांसाठी रोजगार निर्मिती करण्याबाबत माजी सैनिक कल्याण विभागाचा खाजगी क्षेत्रासोबत सामंजस्य करार
नवी दिल्ली, 31 ऑगस्ट 2023
संरक्षण मंत्रालयाच्या माजी सैनिक कल्याण विभागाअंतर्गत पुनर्वसन महासंचालनालय  आणि मेसर्स जेनपॅक्ट इंडिया प्रायव्हेट लिमिटेड यांच्यात नवी दिल्ली येथे एका सामंजस्य करारावर स्वाक्षरी करण्यात आली. डीजीआर आणि कॉर्पोरेट्स यांच्यातील सामंजस्य कराराद्वारे संरक्षण सेवांमधील माजी सैनिकांसाठी रोजगाराच्या संधी निर्माण करण्यासाठी कॉर्पोरेट कंपन्या आणि माजी सैनिकांना एकाच व्यासपीठावर आणण्याचा प्रयत्न केला जातो.
व्यावसायिक सेवांमध्ये जगात आघाडीवर असलेली जेनपॅक्ट माजी सैनिकांसाठी अर्थपूर्ण करिअरच्या संधी उपलब्ध करून देईल. महासंचालक  मेजर जनरल शरद कपूर म्हणाले, “या भागीदारीमुळे आपल्या माजी सैनिकांना उद्योग आणि कॉर्पोरेट्समध्ये अधिक वाव मिळेल आणि कुशल मनुष्यबळ पुरवण्याचे उद्दिष्ट साध्य करण्यात मदत होईल तसेच आपल्या माजी सैनिकांना दुसरी सन्मानजनक कारकीर्द सुरु करण्याची संधी मिळेल.”R.Aghor/S.Kane/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 70
आरोग्य आणि कुटुंब कल्याण मंत्रालय
कुष्ठरोग्यांबाबत भेदभाव करणारे 108 कायदे बदलावेत-डॉ. हर्ष वर्धन यांची केंद्रीय विधी आणि सामाजिक न्याय मंत्र्यांकडे मागणी
नवी दिल्ली, 20 ऑगस्ट 2019
कुष्ठरोग्यांच्या बाबतीत भेदभाव करणारे 108 कायदे बदलावे, अशी मागणी करणारे पत्र केंद्रीय आरोग्य मंत्री डॉ. हर्ष वर्धन यांनी केंद्रीय विधी आणि न्याय मंत्री रवीशंकर प्रसाद तसंच सामाजिक न्याय आणि सक्षमीकरण मंत्री थावरचंद गेहलोत यांना पाठवले आहे. राष्ट्रपिता महात्मा गांधी यांना त्यांच्या 150 व्या जयंतीनिमित्त ही यथोचित श्रद्धांजली ठरेल असे त्यांनी या पत्रात म्हटले आहे.
कुष्ठरोगबाधित व्यक्तींबाबत होणाऱ्या भेदभावाचे उच्चाटन करणारे विधेयक लवकरात लवकर संसदेत मांडले जावे, अशी मागणी त्यांनी केली आहे.
हा आजार आता पूर्णपणे बरा होत असला तरीही अजून अशा रुग्णांच्या बाबतीत भेदभाव करणारे कायदे अस्तित्वात आहेत यातील तीन कायदे संघसूचीत तर 105 कायदे राज्यसूचीत आहेत. हे कायदे दुरुस्त केले जावेत किंवा रद्द केले जावेत असे त्यांनी म्हटले आहे. कुष्ठरोग निर्मुलनाची मोहीम देशभरात यशस्वी होत असून कुष्ठरोग बरा करणारी औषधं आणि उपचार सर्व सरकारी दवाखान्यांमध्ये मोफत उपलब्ध आहेत. हा आजार बरा झालेल्या व्यक्तीपासून कोणालाही आजाराचा संसर्ग होत नाही, असे असताना या आजाराविषयी समाजात अनाठायी भीती असणे योग्य नाही. संयुक्त राष्ट्रांच्या ठरावानुसार देशातल्या प्रत्येक व्यक्तीला न्याय आणि समानता देण्यासाठी भारत कटिबद्ध असून त्याच आधारावर ही असमानता दूर केली जावी, असे त्यांनी म्हटले आहे.
हर्ष वर्धन यांनी याच आशयाचे पत्र 23 राज्यं आणि केंद्रशासित प्रदेशांनाही पाठवले आहे.
M.Chopade/R.Aghor/P.Kor
(Visitor Counter : 55
राष्ट्रपती कार्यालय
माजी राष्ट्रपती व्ही. व्ही. गिरी यांच्या जयंतीनिमित्त राष्ट्रपतींची आदरांजली
राष्ट्रपती राम नाथ कोविंद यांनी माजी राष्ट्रपती व्ही. व्ही. गिरी यांच्या जयंतीनिमित्त आज राष्ट्रपती भवनात त्यांना पुष्पांजली अर्पण केली.
राष्ट्रपती, व्ही.व्ही.गिरी यांचे कुटुंबीय, राष्ट्रपती भवनातील अधिकारी आणि कर्मचारी यांनी व्ही. व्ही. गिरी यांच्या प्रतिमेला पुष्पांजली अर्पण केली.
आरोग्य आणि कुटुंब कल्याण मंत्रालय
कोविड - 19 लसीकरण अद्ययावत माहिती - दिवस 371
भारताच्या समग्र कोविड-19 प्रतिबंधक लसीकरण मोहिमेमध्ये आतापर्यंत लसीच्या 161.05 कोटींहून अधिक मात्रा देण्याचे काम पूर्ण
आज संध्याकाळी 7 वाजेपर्यंत 58 लाखांहून अधिक लसीच्या मात्रा देण्यात आल्या
नवी दिल्ली, 21 जानेवारी 2022
भारतातील कोविड 19 प्रतिबंधक लसीकरण मोहिमेत आज 161.05 कोटी  लस मात्रांचा टप्पा ओलांडला गेला. आज संध्याकाळी 7 वाजेपर्यंत 58 लाखांहून  अधिक लसींच्या मात्रा देण्यात आल्या आहेत. कोविड लसीकरणासाठी लाभार्थ्यांच्या निश्चित वर्गवारीत 74 लाखांहून अधिक  प्रिकौशन डोस आतापर्यंत देण्यात आले आहेत. आज रात्री उशिरापर्यंत दिवसभराचे अंतिम अहवाल संकलित केल्यानंतर दैनंदिन लसीकरणाची संख्या वाढण्याची अपेक्षा आहे.
लोकसंख्येच्या प्राधान्य गटांवर आधारित लसीच्या देण्यात आलेल्या एकत्रित मात्रा खालीलप्रमाणे आहे:
|
|
Cumulative Vaccine Dose Coverage
|
|
HCWs
|
|
1st Dose
|
|
10391425
|
|
2nd Dose
|
|
9809373
|
|
Precaution Dose
|
|
2567725
|
|
FLWs
|
|
1st Dose
|
|
18390369
|
|
2nd Dose
|
|
17116717
|
|
Precaution Dose
|
|
2463948
|
|
Age Group 15-18 years
|
|
1st Dose
|
|
40475299
|
|
Age Group 18-44 years
|
|
1st Dose
|
|
532394122
|
|
2nd Dose
|
|
383629166
|
|
Age Group 45-59 years
|
|
1st Dose
|
|
198758741
|
|
2nd Dose
|
|
165163237
|
|
Over 60 years
|
|
1st Dose
|
|
123861185
|
|
2nd Dose
|
|
103145865
|
|
Precaution Dose
|
|
2396027
|
|
Cumulative 1st dose administered
|
|
924271141
|
|
Cumulative 2nd dose administered
|
|
678864358
|
|
Precaution Dose
|
|
7427700
|
|
Total
|
|
1610563199
लोकसंख्येच्या प्राधान्य गटांच्या आधारे , लसीकरण मोहिमेतील कामगिरी खालीलप्रमाणे आहे:
|
|
Date: 21st January, 2022 
|
|
HCWs
|
|
1st Dose
|
|
333
|
|
2nd Dose
|
|
6589
|
|
Precaution Dose
|
|
119783
|
|
FLWs
|
|
1st Dose
|
|
440
|
|
2nd Dose
|
|
11896
|
|
Precaution Dose
|
|
182293
|
|
Age Group 15-18 years
|
|
1st Dose
|
|
820392
|
|
Age Group 18-44 years
|
|
1st Dose
|
|
942224
|
|
2nd Dose
|
|
2239848
|
|
Age Group 45-59 years
|
|
1st Dose
|
|
145242
|
|
2nd Dose
|
|
648208
|
|
Over 60 years
|
|
1st Dose
|
|
97969
|
|
2nd Dose
|
|
370601
|
|
Precaution Dose
|
|
251391
|
|
Cumulative 1st dose administered
|
|
2006600
|
|
Cumulative 2nd dose administered
|
|
3277142
|
|
Precaution Dose
|
|
553467
|
|
Total
|
|
5837209
देशातील सर्वात जोखमीच्या लोकसंख्या गटांचे कोविड -19 पासून संरक्षण करण्यासाठी एक साधन म्हणून लसीकरण मोहिमेचे सर्वोच्च स्तरावर नियमितपणे पुनरावलोकन आणि परीक्षण केले जात आहे.
S.Tupe/S.Kulkarni/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 116
आरोग्य आणि कुटुंब कल्याण मंत्रालय
कोविड-19 विरोधातल्या लढ्यात भारताने ऐतिहासिक उच्चांक गाठला
पहिल्यांदाच एका दिवसात सुमारे 15 लाख कोविड चाचण्या
चाचण्यांच्या एकूण संख्येत मोठ्या प्रमाणावर वाढ; आकडा सात कोटींच्या जवळ पोहोचला
नवी दिल्ली, 25 सप्टेंबर 2020
कोविड-19 विरोधातल्या लढ्यात भारताने ऐतिहासिक उच्चांक गाठला आहे. पहिल्यांदाच एका दिवसात सर्वाधिक म्हणजे सुमारे 15 लाख कोविड चाचण्या करण्यात आल्या आहेत.
गेल्या 24 तासात 14,92,409 चाचण्या करण्यात आल्या असून एकूण चाचण्यांची संख्या सुमारे 7 कोटी  झाली आहे.
दररोज चाचण्या क्षमतेत वेगाने होणारी ही वाढ, चाचण्यांसाठीची देशातील पायाभूत संरचना विस्तारण्याच्या दृढतेचे द्योतक आहे.
शेवटच्या एक कोटी चाचण्या केवळ 9 दिवसात करण्यात आल्या आहेत.
दहा लाख लोकसंख्येमागे होणाऱ्या चाचण्यांची संख्या आज 49,948 होती.
चाचण्यांच्या संख्येत वाढ केल्यास त्यानंतर पॉझिटीव्हीटी दर कमी होतो असे आढळून आले आहे. जी राज्ये जास्तीत जास्त चाचण्या करत आहेत तिथे पॉझिटीव्हीटी दर हळूहळू कमी होत आहे.
राष्ट्रीय पॉझिटीव्हीटी दर आज 8.44% आहे.
सर्वाधिक रुग्ण संख्या असलेल्या 7 राज्यांच्या तयारीचा आढावा घेताना पंतप्रधान नरेंद्र मोदी यांनी, कोविड-19 व्यवस्थापनात चाचण्या हा महत्वाचा स्तंभ असल्याचा पुनरुच्चार केला होता. चाचण्या, रुग्णाच्या संपर्कातल्या व्यक्तींचा शोध आणि उपचार या केंद्र सरकारच्या त्रिसूत्रीची सुरवात चाचण्यापासून होते. ‘चेस द व्हायरस’ या दृष्टीकोनामागे एखादा रुग्ण चाचणीअभावी राहिला असल्यास चाचण्यांच्या माध्यमातून त्याच्यापर्यंत पोहोचून संक्रमणाला आळा घालणे हा उद्देश आहे. देशभरात चाचण्यांचे जाळे विस्तारण्यासाठी आणि अधिक, तसेच सुलभपणे चाचण्या सुनिश्चित करण्यासाठी केंद्र सरकारने श्रेणीबद्ध रीतीने अनेक पावले उचलली आहेत. जास्तीत जास्त चाचण्या करण्यासाठी राज्ये/ केंद्र शासित प्रदेशांना अधिक लवचिकता प्रदान करण्यात आली आहे.
निदानात्मक प्रयोग शाळांच्या जाळ्याचा विस्तार झाल्याने चाचण्यांच्या संख्येत वाढ होण्याला मोठी चालना मिळाली आहे.
निदान प्रयोगशाळाचे जाळे आज 1818 प्रयोगशाळापर्यंत विस्तारले आहे. यामध्ये 1084 सरकारी क्षेत्रातल्या तर 734 खाजगी प्रयोग शाळांचा समावेश आहे. यामध्ये यांचा समावेश आहे-
- रिअल-टाईम RT PCR प्रयोगशाळा: 923 
- TrueNat आधारीत प्रयोगशाळा: 769 
- CBNAAT आधारीत प्रयोगशाळा: 126U.Ujgare/N.Chitale/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
वाणिज्य आणि उदयोग मंत्रालय
सीप्झ  च्या नूतनीकरण आणि पुनर्बांधणीवर 200 कोटी रुपये खर्च केले जातील: वाणिज्य मंत्री पीयूष गोयल
सीप्झमधून बाहेर पडू इच्छिणाऱ्या कंपन्यांना कालबद्ध पद्धतीने बाहेर पडण्यासाठी आणि नवीन कंपन्यांना त्यांचे स्थान घेण्यास सक्षम करण्यासाठी केंद्र सरकार धोरण आखत आहे
नवी दिल्ली, 19 ऑगस्ट 2021
सीप्झ विशेष आर्थिक क्षेत्रातून बाहेर पडू इच्छिणाऱ्या कंपन्यांना कालबद्ध पद्धतीने बाहेर पडण्यासाठी आणि नवीन कंपन्यांना त्यांचे स्थान घेण्यास सक्षम करण्यासाठी केंद्र सरकार धोरण आखत आहे असे केंद्रीय वाणिज्य आणि उद्योग मंत्री पीयूष गोयल यांनी म्हटले आहे. निर्यात वाढवण्याच्या उपायांवर चर्चा करण्यासाठी मुंबईत निर्यात प्रोत्साहन परिषद, कमोडिटी बोर्ड आणि प्राधिकरण आणि इतर हितधारकांसोबत झालेल्या बैठकीत केंद्रीय वाणिज्य आणि उद्योग मंत्र्यांनी हे नमूद केले.
सीप्झच्या विकास आयुक्तांना उद्योग क्षेत्राशी सल्लामसलत करून अत्यंत स्पर्धात्मक दरात सेवा प्रदान करण्यासाठी एक सामायिक सेवा केंद्र स्थापन करण्यास सांगितले आहे असे गोयल म्हणाले. “सीप्झमध्ये नव्याने सहभागी होणाऱ्या कंपन्यांसाठी तसेच विद्यमान कंपन्यांना नवीन ठिकाणी हलवण्यासाठी, नवीन ठिकाणे तयार करण्यास सांगितले असून यासाठी टप्प्याटप्प्याने योजना आखली जाईल . सामायिक सेवा केंद्र सुविधा उभारण्यासाठी 50 कोटी आणि सीप्झच्या नूतनीकरण आणि पुनर्बांधणीवर अंदाजे 200 कोटी रुपये खर्च केले जातील. “
सांताक्रूझ इलेक्ट्रॉनिक एक्सपोर्ट प्रोसेसिंग झोन  ची स्थापना 1 मे 1973 रोजी केवळ इलेक्ट्रॉनिक वस्तूंच्या निर्मिती आणि निर्यातीसाठी युनि-प्रॉडक्ट EPZ म्हणून करण्यात आली. नंतर,केंद्र सरकारने 1987-88 दरम्यान सीप्झ मधून रत्न आणि दागिन्यांच्या वस्तूंच्या निर्मिती आणि निर्यातीला परवानगी देण्याचा निर्णय घेतला. विविध प्रकारची नियंत्रणे आणि मंजुरी, जागतिक दर्जाच्या पायाभूत सुविधांचा अभाव, आणि अस्थिर वित्तीय व्यवस्था यामुळे निर्माण झालेल्या त्रुटी दूर करण्याच्या दृष्टीने; आणि भारतात मोठ्या परकीय गुंतवणुकीला आकर्षित करण्यासाठी एप्रिल 2000 मध्ये विशेष आर्थिक क्षेत्र  धोरण जाहीर करण्यात आले. SEEPZ हे तीन निर्यात प्रक्रिया क्षेत्रांपैकी एक होते जे 1 नोव्हेंबर 2000 पासून विशेष आर्थिक क्षेत्र म्हणून रूपांतरित करण्यात आले.
भारतीय तेलबिया आणि उत्पादने निर्यात प्रोत्साहन परिषद, ईईपीसी इंडिया, प्लास्टिक निर्यात प्रोत्साहन परिषद , सेवा निर्यात प्रोत्साहन परिषद, सिंथेटिक अँड रेयॉन टेक्स्टाईल निर्यात प्रोत्साहन परिषद, यंत्रमाग विकास आणि निर्यात प्रोत्साहन परिषद, टेक्स्प्रोसिल, जेम अँड ज्वेलरी निर्यात प्रोत्साहन परिषद, ऍपारेल निर्यात प्रोत्साहन परिषद, सीआयआय, एफआयईओ, प्रोजेक्ट एक्स्पोर्ट प्रमोशन कौन्सील ऑफ इंडिया आणि इतरांसह या बैठकीमध्ये निर्यात प्रोत्साहन परिषद, कमोडिटी बोर्ड आणि अधिकारी उपस्थित होते. निर्यात प्रोत्साहन परिषदा आणि इतर सहभागी मुंबईत प्रत्यक्ष उपस्थित होते तर इतर विविध ठिकाणांहून इतर सहभागी ऑनलाईन माध्यमांद्वारे उपस्थित होते.M.Chopade/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 116